OKRESNÁ PROKURATÚRA PREŠOV 
Masarykova 16, 080 97 Prešov	

Číslo: 2 Pv 69/15/7707-3	Prešov 22.09.2016 
EEČ: 2-58-246-2016
U Z N E S E N I E
Trestná vec:	obv. XXXXX
Trestný čin:	prečin: krádež podľa § 212 odsek 2 písmeno e Trestného zákona
Rozhodol: 	prokurátor Okresnej prokuratúry Prešov
Podľa § 217 odsek 1 Trestného poriadku vyslovujem, že obvinený:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
povolanie: nezamestnaný
väzba: nie 
ktorý je trestne stíhaný pre trestný čin:
-	prečin: krádež podľa § 212 odsek 2 písmeno e Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry XXXXX zo dňa 4.5.2015, spisová značka 2 Pv 69/15/7707-7, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 16.12.2014 v dopoludňajších hodinách počas kontroly inšpektorom sieťových pripojení VSE a.s., XXXXX v byte na ul. XXXXX, bol zistený neoprávnený odber elektrickej energie a to aj napriek platnej zmluve o odbere elektrickej energie a to tým spôsobom, že z hlavného elektrického rozvádzača z nemeranej časti bol napojený vodič, ktorý napájal elektroinštaláciu domu mimo určené meradlo, kde uvedenú elektrickú energiu neoprávnene odoberal XXXXX zo Sabinova a takýmto spôsobom získaná energia nebola meraná určeným meradlom ani fakturovaná. Krádežou elektrickej energie bola pre Východoslovenskú distribučnú a.s., XXXXX, 042 91 XXXXX spôsobená škoda vo výške 407,37 Eur.
Uznesením prokurátora Okresnej prokuratúry XXXXX zo dňa 4.5.2015, spisová značka 2 Pv 69/15/7707-7, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
12 mesiacov
Odôvodnenie:
   Uznesením podľa § 216 ods. 1 Tr. por., sp. zn.: 2 Pv 69/15/7707-7 zo dňa 04.05.2015, prokurátor OP XXXXX po splnení zákonných podmienok podmienečne zastavil trestné stíhanie obv. XXXXX stíhaného za prečin krádeže podľa § 212  ods.2 písm.e) Trestného zákona, ktorý spáchal na tom skutkovom základe, že  dňa 16.12.2014 v dopoludňajších hodinách počas kontroly inšpektorom sieťových pripojení VSE a.s., XXXXX v byte na ul. XXXXX, bol zistený neoprávnený odber elektrickej energie a to aj napriek platnej zmluve o odbere elektrickej energie a to tým spôsobom, že z hlavného elektrického rozvádzača z nemeranej časti bol napojený vodič, ktorý napájal elektroinštaláciu domu mimo určené meradlo, kde uvedenú elektrickú energiu neoprávnene odoberal XXXXX zo Sabinova a takýmto spôsobom získaná energia nebola meraná určeným meradlom ani fakturovaná. Krádežou elektrickej energie bola pre Východoslovenskú distribučnú a.s., XXXXX, 042 91 XXXXX spôsobená škoda vo výške 407,37 Eur.

Podľa § 216 ods. 2 Tr. por. bola obvinenému XXXXX uvedeným uznesením určená skúšobná doba v trvaní 12 mesiacov, ktorá začala plynúť nadobudnutím jeho právoplatnosti a uložené, aby spôsobenú škodu uhradil v zmysle uzavretej Dohody o náhrade škody zo dňa 10.04.2015, najneskôr do uplynutia skúšobnej doby.

	Uznesenie prokurátora OP XXXXX podľa § 216 ods. 1 Tr. por. nadobudlo právoplatnosť dňa 12.05.2015.

	Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj v priebehu skúšobnej doby, že sa v trestnom stíhaní obvineného pokračuje.

	Vzhľadom k tomu, že skúšobná doba určená obvinenému pri podmienečnom zastavení jeho trestného stíhania uplynula, bol v rámci probačného konania vykonaného Okresným súdom XXXXX sp. zn. 3Pr/75/2016 zisťovaný spôsob života obvineného. Bol zadovážený odpis z jeho registra trestov, lustrácia v Registri priestupkov, správa  o jeho povesti z miesta trvalého bydliska od Mesta XXXXX, správa od Obvodného oddelenia PZ XXXXX a stanovisko spoločnosti Východoslovenská distribučná, a.s..

	Obvinený nemá po  konštatovanom podmienečnom zastavení jeho trestného stíhania žiadny iný záznam v registri trestov. Z miesta bydliska sa mu nič nevytýka. Z lustrácie v Registri priestupkov ako aj zo správy Obvodného oddelenia PZ XXXXX vyplýva, že menovaný sa v skúšobnej dobe podmienečného zastavenia trestného stíhania nedopustil žiadnych priestupkov. Zo stanoviska spoločnosti Východoslovenská distribučná, a.s. vyplýva, že obvinený nahradil spôsobenú škodu vo výške 407,37 € prostredníctvom jednotlivých čiastočných plnení k 23.11.2015 v celej výške.
 
	Na základe vyššie uvedeného, možno teda konštatovať, že obvinený počas skúšobnej doby viedol riadny život.

	Vzhľadom k tomu, že boli splnené všetky zákonné podmienky na to, aby sa obvinený v zmysle § 217 ods. 1 Tr. por. osvedčil, bolo potrebné rozhodnúť tak, ako je to uvedené vo výrokovej časti tohto uznesenia.
t
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marek Pavlus
prokurátor